|  |
| --- |
|  |
| A/S CARL MATZENS TEGLVÆRKER Havnevej 44 6320 Egernsund |

# Afgørelse om ikke godkendelsespligt

A/S Carl Matzens Teglværker har anmeldt etablering af centralstøvsuger og tilhørende luftrensningsanlæg og afkast i produktionen på Havnevej 44, 6320 Egernsund. Sønderborg Kommune har foretaget en vurdering af om etablering af drift af dette kræver et tillæg til gældende miljøgodkendelse fra 2016.

**Afgørelse**

Sønderborg Kommune vurderer, at etablering og drift af centralstøvsuger i produktionen og tilhørende luftrensningsanlæg og afkast ikke giver anledning til forøget forurening eller til ændrede vilkår. Miljøgodkendelse efter Miljøbeskyttelseslovens[[1]](#footnote-2) § 33, stk. 1 er derfor ikke nødvendig. Anlægget skal stadig overholde vilkårene i miljøgodkendelsen af 2. juni 2016.

Denne afgørelse kan påklages til Miljø- og Fødevareklagenævnet, jf. Godkendelsesbekendtgørelsens[[2]](#footnote-3) § 61, stk. 2. Der er vedlagt klagevejledning.

**Baggrund**

Virksomheden har oplyst, at der skal etableres en centralstøvsuger (industristøvsuger) til rengøring af støv på overflader i produktionen. For at reducere emissionen af støv fra den overskydende luft fra anlægget skal der etableres luftrenseanlæg og særskilt afkast for punktudsugningen.

Luftmængden fra punktudsuget bliver med en udsugningskapacitet på op til 800 m3/h og afkasthøjden fra punktudsug med støv skal være over tag og minimum 7,5 meter over terræn. Afkastet bliver forsynet med et trykluftrensende filteranlæg med cykloneffekt: Der sker en for-udskilning af støv via cyklon og filteranlægget benytter patronfiltre med en udskilningsgrad over 99,9 %. Støvsugeren vil være i drift ca. en time pr. dag i virksomhedens driftstid, som er mellem kl. 06 og 17.

**Vurdering**

I virksomhedens miljøgodkendelse fra 2016 er der for punktudsug fra produktionen fastsat vilkår om en afkasthøjde på minimum 7,5 meter over terræn. Afkastet skal være forsynet med filter, der sikrer overholdelse af emissionsgrænsen for støv på 10 mg/Nm3, hvilket er i overensstemmelse med anbefalingerne i BREF-dokumentet for produktion af keramiske produkter. Efter virksomhedens beskrivelse af det kommende centralstøvsugeranlæg bliver det også etableret og drevet efter disse krav.  
Sønderborg Kommune vurderer på den baggrund, at vilkårene i den eksisterende godkendelse er dækkende for regulering af etablering og drift af centralstøvsuger med luftrenseanlæg for støv inden afkast. Det understreges samtidig af, at anlægget har en forholdsvis minimal driftstid, da det kun vil være i drift en time dagligt. Det vurderes, at etablering og drift af anlægget ikke vil medføre forøget forurening i forhold til det, der er godkendt i afgørelsen fra 2016 og der er derfor ikke godkendelsespligt.

**Miljøvurderingsloven**

Aktiviteten er omfattet af Miljøvurderingslovens[[3]](#footnote-4) bilag 2 listepunkt:

5. f) Fremstilling af keramiske produkter ved brænding, navnlig tagsten, mursten, ildfaste sten, fliser, stentøj eller porcelæn, og punkt 13. a.: Ændringer eller udvidelser af projekter i bilag 1 eller nærværende bilag, som allerede er godkendt, er udført eller er ved at blive udført, når de kan have væsentlige skadelige indvirkninger på miljøet (ændring eller udvidelse, som ikke er omfattet af bilag 1).

Sønderborg Kommune har gennemført en screening efter Miljøvurderingsloven. Konklusionen på screeningen er, at aktiviteten ikke er omfattet af VVM-pligten. Afgørelsen annonceres samtidig med denne afgørelse.

Venlig hilsen

Hanne Larsen

Telefon 2790 5247

hals@sonderborg.dk

**Klagevejledning**

Denne afgørelse er meddelt efter miljøbeskyttelseslovens kapitel 5 og kan påklages til Miljø- og Fødevareklagenævnet efter reglerne i miljøbeskyttelseslovens kapitel 11. Klagen skal være indtastet i klageportalen inden klagefristens udløb den 16. februar 2022.

Følgende er klageberettigede:

- A/S Carl Matzens Teglværker, Havnevej 44, 6320 Egernsund

- Enhver, der har en individuel og væsentlig interesse i sagens udfald

- Sundhedsstyrelsen

- Klageberettigede interesseorganisationer

En kopi af denne godkendelse er sendt til:

|  |  |
| --- | --- |
| **Organisation** | **E-mail** |
| Styrelsen for Patientsikkerhed | [trsyd@stps.dk](mailto:trsyd@stps.dk) |
| Danmarks Naturfredningsforening lokal afd. | [dnsoenderborg-sager@dn.dk](mailto:dnsoenderborg-sager@dn.dk) |
| Friluftsrådet | [fr@friluftsraadet.dk](mailto:fr@friluftsraadet.dk); [soenderjylland@friluftsraadet.dk](mailto:soenderjylland@friluftsraadet.dk) |
| Dansk Ornitologisk Forening | [Soenderborg@dof.dk](mailto:Soenderborg@dof.dk); [natur@dof.dk](mailto:natur@dof.dk) |

Hvis du ønsker at klage over denne afgørelse, kan du klage til Miljø- og Fødevareklagenævnet. Du klager via Klageportalen, som du finder via [https://kpo.naevneneshus.dk](https://kpo.naevneneshus.dk/). Klagen sendes gennem Klageportalen til den myndighed, der har truffet afgørelsen. En klage er indgivet, når den er tilgængelig for myndigheden i Klageportalen.

Når du klager, skal du betale et gebyr som fremgår af [www.naevneneshus.dk](http://www.naevneneshus.dk). Du betaler gebyret med betalingskort i Klageportalen.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning til den myndighed, der har truffet afgørelse i sagen. Myndigheden videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.

Vejledning om gebyrbetalingen kan findes på Miljø- og Fødevareklagenævnets hjemmeside.

Gebyret bliver tilbagebetalt hvis:

* klagesagen fører til, at den påklagede afgørelse ændres eller ophæves,
* klageren får helt eller delvis medhold i klagen, eller
* klagen afvises som følge af overskredet klagefrist, manglende klageberettigelse eller fordi klagen ikke er omfattet af Miljø- og Fødevareklagenævnets kompetence.

Gebyret bliver dog ikke tilbagebetalt, hvis den eneste ændring af den påklagede afgørelse er forlængelse af frist for efterkommelse af afgørelse, som følge af den tid, der er medgået til klagenævnets sagsbehandlingstid.

Civilt søgsmål

Et eventuelt sagsanlæg skal ifølge miljøbeskyttelseslovens § 101 stk. 1, være anlagt inden 6 måneder efter, at afgørelsen er modtaget, eller – hvis sagen påklages – inden 6 måneder efter, at den endelige afgørelse foreligger.

1. Lovbekendtgørelse nr. 1218 af 25. november 2019 om miljøbeskyttelse [↑](#footnote-ref-2)
2. Bekendtgørelse nr. 2080 af 15. november 2021 om godkendelse af listevirksomhed [↑](#footnote-ref-3)
3. Lovbekendtgørelse nr. 1976 af 27. oktober 2021 om miljøvurdering af planer og programmer og af konkrete projekter [↑](#footnote-ref-4)